נעמי צוובנר

נעמי צוובנר (נולדה ב-19 בנובמבר 1980, י"א בכסלו ה'תשמ"א) היא עורכת וסופרת חרדית ישראלית.

==ביוגרפיה==
נולדה בשכונת הדר בחיפה וגדלה בשכונת בית וגן בירושלים. חניכת מוסדות בית יעקב בעיר.

לאחר נישואיה בשנת 2000 החלה לפרסם תכנים בעיתונות החרדית. כתבה את הטור הפותח במוסף הנשים "פנינים" של העיתון בקהילה. במוסף הבית לשעבר של יתד נאמן, "בית נאמן", פרסמה בהמשכים את ספרה "חכמת נשים", שהפך לאחד מספריה הבולטים. עם הפיכתו של המוסף למגזין "קטיפה", התמנתה ליועצת ספרותית של המגזין, ופרסמה מדי שבוע את המדור הפותח "רגעים", במקביל לכתיבת סיפור בהמשכים "אנשים אחים אנחנו".

ב-2013 סיימה מסלול לימודי תסריטאות בבית הספר סם שפיגל לקולנוע ולטלוויזיה.

במאי 2013 התמנתה לעורכת "תצפית", המגזין השבועי של עיתון הפלס. בכך הפכה לעורכת החרדית הראשונה בישראל העומדת בראש מגזין שאינו מגזין נשים.

בדצמבר 2014 ערכה את הספר "הנבחרים" בהוצאת יפה נוף, הכולל סיפורים קצרים של סופרות חרדיות.

בשנת 2017 החלה לפרסם את מדריך הכתיבה האינטרנטי "העשרת כותבים", דיוור שבועי שהפך לבלוג.

ב 2018 החלה לפרסם בהמשכים את הטרילוגיה 'באשר הוא שם' העוסקת בקשר בין-דורי. גיבור הסיפור נושא את פצעי העבר שהשאירו בו הוריו ניצולי השואה ומעביר אותם לילדיו. הטרילוגיה מדלגת לסירוגין מהעבר להווה.

היא מרבה לעסוק בנושאים בין-אישיים, זוגיות, הורות וקשרי רעות. ספרה "ורוח אחד לכל" עוסק במשולש ידידים שכל צלעותיו משפיעות זו על זו. "שבתי וקומי" עוסק באישה המסייעת לבן זוגה להשתקם נפשית. מלבד ספרות למבוגרים, פרסמה מספר רומנים לנוער, הבולטים שבהם "הזדמנות שנייה", ו"שביל בצד".

ספריה "הזדמנות שנייה" ו"שביל בצד" עובדו למחזות.

משנת 2023 עורכת את תוכנית הרדיו "מנדי ביתאן", בהגשת מנדי גרוזמן ואלי ביתאן, בתחנת "כאן מורשת" של תאגיד השידור הישראלי.

== חיים אישיים ==
צוובנר נשואה לרב יהודה ליב צוובנר, מצאצאי הרב אברהם שאג-צוובנר ובנו של הרב חיים אלעזר צוובנר, שהיה ראש ישיבת אור התלמוד בבני ברק. לזוג שישה ילדים והם מתגוררים בשכונת הר נוף בירושלים.
==ספריה==
רומנים:
*חכמת נשים, הוצאת רובינשטיין ספרים, 2013
*ורוח אחד לכול, הוצאת יפה נוף, 2014
*שבתי וקומי, הוצאת יפה נוף, 2020
סיפורים קצרים:
*מציאות, הוצאת יפה נוף, 2004
*מציאות 2, הוצאת יפה נוף, 2005
*נגיעות, הוצאת רובינשטיין ספרים, 2007
*מקשיבים, הוצאת רובינשטיין ספרים, 2011
*כוונות, הוצאת רובינשטיין ספרים, 2011
טרילוגיה:
*באשר הוא שם 1 סימני שאלה, הוצאת קולמוס, 2018
*באשר הוא שם 2 סימני זיהוי, הוצאת יפה נוף, 2020
*באשר הוא שם 3 סימני קריאה
לנוער:
*שביל בצד, הוצאת רובינשטיין ספרים, 2000
*הזדמנות שנייה, הוצאת רובינשטיין ספרים, 2006. יצא לאור באנגלית בשנת 2010 בתרגום: שינדל ויינבך
*קלעים, הוצאת רובינשטיין ספרים, 2010
*מגדלור, הוצאת רובינשטיין ספרים, 2012

תחת שמות עט אחרים:
*קשר דם, הוצאת רובינשטיין ספרים, 2018 (תחת שם העט א. אונגר). יצא לאור באנגלית בשנת 2014 בהוצאת פלדהיים. תרגום: נחמה דייוויס
*מים שאין להם סוף, הוצאת רובינשטיין ספרים, 2014 (תחת שם העט א. אונגר)
*היום גדול, הוצאת רובינשטיין ספרים, 2011 (תחת שם העט יעל שפירא)

== קישורים חיצוניים ==
* 
*[http://www.jsfs.co.il/graduates/graduate.aspx?gId=187 רשימת העבודות של נעמי צוובנר] באתר בית הספר 'סם שפיגל'
*"[https://enrichmentnz.wordpress.com/ העשרת כותבים]", כתיבה ועריכה מאת נעמי צוובנר
*[https://www.haaretz.co.il/misc/writers/WRITER-1.4052147 מאמרים מאת נעמי צוובנר], באתר הארץ
*[http://actualic.co.il/עורכת-הפלס-בטור-חריף-בהארץ/ עורכת הפלס בטור חריף ב"הארץ"], באתר [http://actualic.co.il/ אקטואליק], 28 באפריל 2017
*[https://omny.fm/shows/kan-moreshet/d34d091f-234d-4c0a-bdee-b19800b05e3b אלי ביתאן בשיחה עם נעמי צוובנר, עורכת התכנית, לרגל שבוע הספר]. כאן מורשת, תאגיד השידור, 23 ביוני 2024
* 

==הערות שוליים==

קטגוריה:משפחת שאג-צוובנר
קטגוריה:סגל בקהילה
קטגוריה:סגל הפלס
קטגוריה:סגל יתד נאמן
קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:סופרים יהודים
קטגוריה:ישראליות שנולדו ב-1980
קטגוריה:ישראלים שנולדו ב-1980
קטגוריה:הפלג הירושלמי: אישים
__חייב_תוכן_עניינים__